**PROIECTUL DECIZIEI ETAPEI DE ÎNCADRARE**

**Proiect din 15.05.2024**

Ca urmare a solicitării depuse de către **HANDRU REAL ESTATE SRL**, în calitate de beneficiar, pentru proiectul ***„Elaborare documentație pentru autorizarea executării lucrărilor de construire a obiectivului: locuință unifamilială, împrejmuire teren, acces, racorduri și branșamente utilități”*** propus a fi amplasat în com. Chinteni, sat Pădureni, jud. Cluj, înregistrată la Agenţia pentru Protecţia Mediului Cluj cu nr. 20696/27.09.2023, completat cu nr. 26651/22.12.2023, 26651/22.12.2023, 26697/27.12.2023, 925/17.01.2024, 1317/23.01.2024 și nr. 10863/09.05.2024, în baza:

* Legii nr. 292/2008 privind evaluarea impactului anumitor proiecte publice şi private asupra mediului, cu modificările şi completările şi ulterioare;
* Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin Legea nr. 49/2011, cu modificările și completările ulterioare,
* Prevederilor art. 48 din Legea apelor nr. 107/1996, cu modificarile si completarile ulterioare,

Agenţia pentru Protecţia Mediului Cluj decide, ca urmare a consultărilor desfășurate în cadrul ședinței Comisiei de Analiză Tehnică din data de 13.02.2024, că proiectul ***„Elaborare documentație pentru autorizarea executării lucrărilor de construire a obiectivului: locuință unifamilială, împrejmuire teren, acces, racorduri și branșamente utilități”*** propus a fi amplasat în com. Chinteni, sat Pădureni, jud. Cluj, **nu se supune evaluării impactului asupra mediului**, **nu se supune evaluării adecvate** **și nu se supune evaluării impactului asupra corpurilor de apă**.

**Justificarea prezentei decizii**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

* proiectul se încadrează în prevederile Legii nr. 292/2019 privind evaluarea impactului anumitor proiecte publice și private asupra mediului, dar nu se regăsește în anexele 1 și 2.

**II. Motivele pe baza cărora s-a stabilit neefectuarea evaluării adecvate sunt următoarele:**

1. proiectul propus intră sub incidenţa *art. 28 din Ordonanţa de Urgenţă a Guvernului* [*nr. 57/2007*](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) *privind regimul ariilor naturale protejate, conservarea habitatelor naturale, a florei şi faunei sălbatice*, aprobată prin *Legea nr. 49/2011*, cu modificările și completările ulterioare, amplasamentul acestuia fiind inclus în aria naturală protejată: ***ROSCI0295 Dealurile Clujului Est***;
2. din analiza documentaţiei depuse, a verificării în teren a amplasamentului şi a completării listei de control pentru etapa de încadrare din cadrul procedurii de evaluare adecvată, în conformitate cuOM nr. 1.682/2023 pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar şi cu *OUG nr. 57/2007* *privind regimul ariilor naturale protejate, conservarea habitatelor naturale, a florei şi faunei sălbatice* (*art. 28*) *aprobată* cu modificări şi completăriprin *Legea 49/2011*, a rezultat că proiectul propus *nu va avea impact negativ semnificativ asupra integrităţii ariei naturale protejate de interes comunitar;*
3. activitățile de construcție sunt reduse ca timp și amploare;
4. proiectul propus nu implică decât în faza de construcţie, cu efect temporar şi local, utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care a fost desemnată aria naturală protejată de interes comunitar, dar impactul este nesemnificativ;
5. pe amplasamentul proiectului şi în imediata apropiere a acestuia pot exista specii şi/sau habitate de interes comunitar, dar care nu sunt afectate de implementarea acestuia;
6. proiectul propus nu va provoca o deteriorare semnificativă sau o pierdere totală a unor habitate naturale de interes comunitar şi nu poate duce la izolarea reproductivă a speciilor de interes comunitar sau a speciilor tipice care intră în compoziţia habitatelor de interes comunitar;
7. proiectul propus nu poate afecta direct sau indirect zonele de hrănire/reproducere/ migraţie;
8. proiectul propus nu va avea influenţă directă asupra ariilor naturale protejate de interes comunitar prin: emisii semnificative în aer, deviere curs apă, perturbare semnificativ crescută de zgomot/lumină, poluare atmosferică;
9. proiectul propus nu va implica utilizarea resurselor de care depinde diversitatea biologică din zona ariilor naturale protejate de interes comunitar (activităţi extractive de suprafaţă de sol, argilă, nisip, pietriş, activitati de vanatoare, colectare plante).

**III. Motivele pe baza cărora s-a stabilit neefectuarea evaluării impactului asupra corpurilor de apă**:

* proiectul propus nu intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

**IV Caracteristicile proiectului**

* se propune construirea unui imobil cu funcțiunea de locuință unifamilială, cu regim P;
* dimensiuni teren: 700,00 mp
* regim de înălţime construcţie propusă P
* înălțimea maximă cornisă propus în raport cu +0,00/CTA = 3,00 m/3,30 m
* înălțimea maximă coama/atic propus în raport cu +0,00/CTA = 7,00 m/7,30 m
* suprafaţa construită totală: 150,00 mp
* suprafaţa desfasurată totală: 150,00 mp
* suprafaţa utilă totală: 118,00 mp
* procent de ocupare a terenului (POT): 21,42%, cu respectarea prevederilor RLU
* coeficient de utilizare a terenului (CUT): 0,21
* spații verzi: 450,00 mp

***Este obligatorie respectarea tuturor prevederilor tehnice existente în documentația supusă aprobării și respectarea avizelor existente.***

**V. Condiţiile de realizare a proiectului în procedura de evaluare adecvată:**

1. respectarea legislatiei in vigoare referitoare la ariile naturale protejate: *OUG 57/2007 privind regimul ariilor naturale protejate, conservarea habitatelor naturale, a florei si faunei salbatice,* aprobată prin *Legea 49/2011 cu modificările și completările ulterioare, fiind interzise poluarea sau deteriorarea habitatelor, precum și perturbarea speciilor pentru care au fost desemnate ariile naturale protejate;*
2. **respectarea prevederilor Avizului nr. 5/19.02.2024, emis de Agenția Națională pentru Arii Naturale Protejate;**
3. organizarea de șantier se va realiza în pe terenul beneficiarului*;*
4. se impune respectarea cu stricteţe a amplasamentului propus, fără modificări ulterioare;
5. se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei prin producere de praf şi zgomot, fiind obligatoriu să se respecte normele, standardele şi legislaţia privind protecţia mediului, în vigoare;
6. amenajarea de spaţii pentru stocarea temporară a deşeurilor rezultate din lucrările de construcţie; colectarea selectivă şi controlată a deşeurilor şi eliminarea/valorificarea prin firme autorizate şi specializate pe bază de contract; deşeurile vor fi preluate de pe amplasament cu o frecvenţă suficientă pentru a se evita acumularea acestora;
7. depozitarea materialelor/utilajelor/sculelor numai în locuri stabilite, pentru asigurarea protecţiei factorilor de mediu;
8. asigurarea transportului şi manipulării materialelor de construcţie pentru evitarea pierderilor din utilajele de transport;
9. folosirea drumurilor de acces existente;
10. limitarea traseelor autovehiculelor la strictul necesar;
11. folosirea de utilaje performante care nu produc pierderi de substanţe poluante în timpul funcţionării şi care nu generează zgomot peste limitele admise;
12. se va evita deversarea pe sol de produse petroliere, combustibili, alte substanţe contaminante;
13. se interzice circulaţia autovehiculelor în afara drumurilor de acces existente, în scopul evitării impactului asupra habitatelor şi speciilor de importanţă comunitară;
14. pe perioada de funcţionare vor fi luate toate măsurile astfel încât să se reducă la minim riscurile de producere accidente sau de contaminare a factorilor de mediu;
15. se interzice afectarea sub orice formă a vecinătăţilor amplasamentului analizat, atât în timpul perioadei de construcţie cât şi în timpul funcţionării obiectivului;
16. se vor adopta măsurile necesare pentru diminuarea posibilului impact asupra speciilor şi habitatelor din ariile naturale protejate;
17. executantului lucrării îi este interzis să realizeze săpături, excavaţii şi orice alte lucrări care modifică configuraţia naturală a terenurilor din ariile naturale protejate situate în afara perimetrului amplasamentului propus prin proiectul supus avizării;
18. suprafeţele de teren afectate temporar de lucrările propuse prin proiect, se vor aduce la starea iniţială de folosinţă, se va reface vegetaţia afectată de aceste lucrări, utilizând specii din flora ariei naturale protejate şi nu din afara acesteia;

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

7 iun dr.rnațional.